PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

DIRECŢIA ECONOMICĂ

Nr. ­­­­­­­37114/19.06.2024

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Scriere, Implementare și Monitorizare Proiecte și Directorul executiv al Direcției Economice formulează următorul:

**RAPORT DE SPECIALITATE**

**la proiectul de hotărâre** **privind aprobarea proiectului**

**„Reconversia şi refunctionalizarea terenurilor degradate şi neutilizate de pe malurile Someşului- Mal stâng” şi a cheltuielilor legate de proiect**

Primăria Municipiului Satu Mare intenţionează să depună la finanţare proiectul „Reconversia şi refunctionalizarea terenurilor degradate şi neutilizate de pe malurile Someşului- Mal stâng” în cadrul Programului Regional Nord-Vest 2021-2027, Obiectivul de politică 5: O Europă mai aproape de cetăţeni, prin promovarea dezvoltării durabile şi integrate a tuturor tipurilor de teritorii şi de iniţiative locale, Prioritatea 7: O regiune atractivă, Obiectiv specific 5.1: Promovarea dezvoltării integrate şi incluzive în domeniul social, economic şi al mediului, precum şi a culturii, a patrimoniului natural, a turismului durabil şi a securităţii în zonele urbane, Acţiunea d) Regenerarea urbană şi securitatea spaţiilor publice, Apel de proiecte nr. PRNV/2023/714.A/1.

Printre disfuncţionalităţile identificate în zona de intervenţie a proiectului se pot aminti creșterea vegetației sălbatice arborescente necontrolat pe malurile albiei râului și în zona dig-mal care are ca efect diminuarea secțiunii de scurgere a apelor mari precum şi lispa unui sistem de iluminat public şi supraveghere.

Prin realizarea unui sistem de iluminat public adecvat se va reduce gradul de infracționalitate în zonă, conducând la creșterea siguranței publice. De asemenea, un sistem de iluminat corect conformat va participa la îmbunătățirea imaginii urbane și la scăderea ratei de accidentare în momentul folosirii spațiilor publice după lăsarea serii. Realizarea unui sistem Wi-Fi în zonă va contribui la petrecerea timpului liber în mod plăcut pentru toate generațiile comunității, inclusiv prin integrarea în activitățile educative și implicit în efortul de coeziune a comunității și de încurajare a formării spiritului comunitar. Alegerea materialelor, dotărilor și tehnologiilor de implementare va lua în considerare destinația fiecărui spațiu verde, rolul la nivelul zonei, categoria de persoane căreia i se adresează și utilizarea principiilor sustenabile în proiectare. Măsurile întreprinse respectă principiul durabilităţii. Spațiul public este o parte esențială a moștenirii urbane, un element puternic în înfățișarea arhitecturală și estetică a orașului, joacă un rol educațional important, este semnificativ din punct de vedere ecologic, este important pentru interacțiunea socială, vine în sprijinul dezvoltării comunității și este încurajator pentru obiective și activități economice.

Obiectivele specifice ale proiectului sunt:

* Revitalizarea mediului urban al Municipiului Satu Mare prin îmbunătățirea accesibilităţii şi atractivităţii pietonale.
* Dezvoltarea unor spații publice de calitate prin crearea unor zone moderne de agrement, relaxare, sport și joacă.

Prin HCL nr. 150/15.05.2024 a fost aprobat proiectul şi cheltuielile aferente. Avand în vedere Corrigendumul de modificare a Ghidului solicitantului 714.A sunt necesare completări la cererea de finanţare, astfel modificându-se Devizul general şi implicit bugetul proiectului

Valoarea totală a proiectului este de 54.245.657,49 lei inclusiv TVA din care contribuţia proprie ce revine autorităţii administraţiei publice locale a Municipiului Satu Mare este în valoare de 886.038,18 lei reprezentând 2% din valoarea totală eligibilă a proiectului iar valoarea cheltuielilor neeligibile este de 9.943.742,58 lei.

Sumele vor fi asigurate în Secţiunea de dezvoltare a bugetului local la Capitolul Cap. 67.02 "Cultură, recreere și religie", paragraf 67.02.05.03 -Întreținere grădini publice, parcuri, zone verzi, baze sportive şi de agrement, Titlul VIII „Proiecte cu finanţare din Fonduri externe nerambursabile (FEN) - Programe finanţate din Fondul European de Dezvoltare Regionala (FEDR), aferente cadrului financiar 2021 - 2027”, urmând a fi recuperate în baza cererilor de rambursare întocmite de către Primăria Municipiului Satu Mare.

Ținând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunerea de aprobare.

Director executiv Șef serviciu

ec. Ursu Lucia Dr. Sveda Andrea